Christian Gross

Christian Gross (s. 14. elokuuta 1954) on sveitsiläinen entinen jalkapalloilija ja nykyinen jalkapallovalmentaja. 

Ura valmentajana

Gross aloitti valmennusuransa FC Wilssä 1988. Hän nosti seuran neljänneltä sarjatasolta aina toiseksi korkeimmalle sarjatasolle saakka. Hyvä menestys pienessä Wilissä poiki Grossille sopimuksen Sveitsin suurseuroihin lukeutuvan Grasshopper-Club Zürichin kanssa 1993. 

Heinäsirkoissa Gross vaikutti neljä vuotta ja voitti uransa ensimmäisen Sveitsin cupin 1994 ja liigamestaruuden 1995. Neljän Grasshoppers-vuoden jälkeen Gross kokeili siipiään Englannin Valioliigassa, mutta ura Tottenhamissa jäi lyhyeksi.

Hän siirtyi vuonna 1999 kotimaansa Superliigan Baselin päävalmentajaksi. Grossin johdolla Basel on noussut 2000-luvulla Sveitsin eliittiin. Seura juhli hänen alaisuudessaan neljää mestaruutta vuosina 2002–2008. Kaudella 2001/02 hän johdatti joukkueensa Mestarien liigassa aina toiselle kierrokselle saakka. Vuonna 2008 hänet valittiin Axpo Super Leaguen vuoden valmentajaksi. 

Hän sai potkut tehtävistään toukokuussa 2009 Baselin jäätyä FC Zürichin jälkeen toiseksi Sveitsin mestaruuskamppailussa. Basel trennt sich von Gross Joulukuussa 2009 Gross palasi valmennustehtäviin, kun Saksan Bundesliigassa putoamiskamppailuun vajonnut VfB Stuttgart teki hänen kanssaan vuoteen 2011 ulottuvan sopimuksen. Gross soll es richten Gross sai Stuttgartin pelin kulkemaan ja seura nousi lopulta putoamiskamppailusta kuudenneksi. Seura nähdään näin ollen Eurooppa-liigassa kaudella 2010/11. 96 gerettet! Bochum muss runter, Club in die Relegation

Kausi 2010/11 lähti Stuttgartilta käyntiin yskähdellen ja joukkue voitti vain yhden kauden seitsemästä ensimmäisestä ottelusta. Stuttgart vajosi liigan jumboksi ja lokakuussa 2010 Gross sai potkut tehtävistään. Gross beurlaubt - Bobic: "Keine Lösungsansätze"

Toukokuussa 2011 uutisoitiin, että Gross siirtyy kesällä BSC Young Boysin päävalmentajaksi kaksivuotisella sopimuksella. Gross übernimmt die Young Boys Grossin pesti Bernissä jäi yhteen kauteen, sillä kolmas sija liigassa ei seurajohtao tyydyttänyt ja hän sai potkut kauden jälkeen. Basel holt den 15. Titel - Gross entlassen

Kesällä 2014 Grossista tuli Saudi-Arabian valioliigassa pelaavan Al-Ahlin päävalmentaja. Aufbruch ins Unbekannte Gross luotsasi seuran kaudella 2015/16 Saudi-Arabian liigamestariksi 32 vuoden tauon jälkeen.AL AHLI DOWN AL HILAL TO SEAL SAUDI LEAGUE CROWN Menestyksestä huolimatta Gross ei jatkanut sopimustaan kauden jälkeen.Gross: I won’t renew my contract with Al Ahli Hän kuitenkin palasi Al-Ahliin jo lokakuussa 2016, kun seura palkkasi hänet erotetun José Manuel Gomesin seuraajaksi.Gross reappointed as Al Ahli manager after the sacking of Gomes Kahdella seuraavalla Grossin kaudella Al-Ahli sijoittui Saudi-Arabian liigassa toiseksi. 

Kauden 2017/18 jälkeen Gross siirtyi egyptiläisen Zamalekin päävalmentajaksi.Swiss coach Christian Gross agrees deal with Zamalek after all Grossin johdolla Zamalek voitti historiansa ensimmäistä kertaa CAF Confederation Cupin mestaruuden toukokuussa 2019.Egypt's Zamalek win first-ever CAF Confederation Cup  Mestaruudesta huolimatta Zamalek erotti Grossin toukokuun lopussa 2019.Zamalek sack Caf Confederation Cup winning coach Christian Gross

Lokakuussa 2019 Grossista tuli kolmannen kerran Al-Ahlin päävalmentaja.OFFICIAL: Christian Gross returns to Al Ahli Hän sai kuitenkin potkut jo helmikuussa 2020.Al Ahli terminate Christian Gross’ contract

Joulukuun lopussa 2020 Gross allekirjoitti kauden loppuun ulottuvan sopimuksen Saksan Bundesliigan viimeiseksi juuttuneen Schalken kanssa. Hänestä tuli jo kauden 2020/21 neljäs päävalmentaja seuran peräsimessä.Gross wird neuer Trainer beim FC Schalke 04 Grossin johdolla Schalke voitti vain yhden pelaamistaan kymmenestä ottelusta. Hän sai potkut helmikuun lopussa 2021.FC Schalke 04 relieve sporting management of their duties with immediate effect

Joulukuussa 2024 Gross palasi valmennustehtäviin, kun hänestä tuli toistamiseen Zamalekin päävalmentaja.Zamalek reach agreement with Christian Gross for 2nd tenure Pesti päättyi potkuihin jo helmikuussa 2025.A Swiss newspaper reveals the reasons for the departure of Gross from Zamalek

Meriitit valmentajana

 CAF Confederation Cup: 2019
 Egyptin supercup: 2018
 Saudi-Arabian mestaruus: 2016
 Saudi Crown Prince Cup: 2015
 Saudi King Cup: 2016
 Sveitsin mestaruus (6): 1995, 1996, 2002, 2004, 2005, 2008
 Sveitsin Cup (5): 1994, 2002, 2003, 2007, 2008

Lähteet

Luokka:Sveitsiläiset jalkapalloilijat
Luokka:Sveitsiläiset jalkapallovalmentajat
Luokka:Vuonna 1954 syntyneet
Luokka:Elävät henkilöt